شیعہ علماء کونسل پاکستان:

دہشتگردوں کو شروع میں ہی کچل دیا جاتا تو بیگناہ لوگوں کا خون نہ بہتا

رسا نیوز ایجنسی - ایس یو سی پاکستان کے رہنمائوں چوہدری فدا حسین گھلوی، سید ضمیرالحسن نقوی، سید مجاہد عباس گردیزی نے اپنے مشترکہ بیان میں کہا : دہشتگردوں نے آئین پاکستان کی بغاوت کی ہے اس لئے وہ کسی بھی رعایت کے مستحق نہیں ہیں ۔

خبر کا کوڈ: ۶۴۶۵

تاریخ: ۲۶ ارديبهشت ۲۰۱۴ - ۱۶:۵۱

رسا نیوز ایجنسی کی رپورٹ کے مطابق، شیعہ علماء کونسل پاکستان پنجاب کے رہنما چوہدری فدا حسین گھلوی، سید ضمیرالحسن نقوی، سید مجاہد عباس گردیزی نے ملتان میں اپنے مشترکہ بیان میں کہا : دہشت گردی ملک میں ناسور کی حیثیت اختیار کرچکی ہے جس کی ذمہ دار حکومت ہے، اگر دہشت گردوں کو شروع میں ہی کچل دیا جاتا تو بے گناہ لوگوں کا خون خرابہ نہ ہوتا ۔

انہوں نے دہشت گردوں کو آئین پاکستان کی خلاف ورزی کرنے والا اور پاکستان باغی جانا اور کہا : دہشت گرد کسی بھی مراعات کے مستحق نہیں ہیں، نیز جو لوگ دہشت گردوں کو محفوظ راستہ دینا چاہتے ہیں اُن کا بھی محاسبہ کیا جانا چاہئے۔